Boranecy

Boranecy ( Bornitz) su wjes ;  na wuchodźe hornjołužiskeho wokrjesa Budyšin. Słušeja wot lěta 1936 k Radworskej gmejnje a leža w Hornjołužiskich honach 179 metrow nad mórskej hładźinu sewjernje Budyšina. Hač do lěta 1936 běchu Boranecy samostatna gmejna. 

Susodne wjeski su Lutobč na sewjerowuchodźe, Nowe Boranecy na juhu, Chelno na juhozapadźe a Radwor na sewjerozapadźe.

 Stawizny 
Prěnje historiske naspomnjenje jako knježe sydło Borenwiz pochadźa z lěta 1280. Znajmjeńša ze 16. lětstotka bě Borančanske kubło z wudworom Radworja.

 Wobydlerstwo a rěč 
W lěće 1884 měješe wjes po Mukowej statistice 111 wobydlerjow, wot tych 105 Serbow (95 %).

Po ludličenju w lěće 2011 bydlachu we wsy 116 wobydlerjow w přerěznej starobje wot 40,2 lět (Sakska: 46,4).Wuslědki ludličenja 2011 za Radwor (pdf)

Křesćanscy Borančenjo su zdźěla protestanća, kiž přisłušeja Chwačanskej wosadźe, zdźěla katolscy, kiž słušeja k Radworskej wosadźe.

 Literatura 


 Žórła 

 Wotkaz 

Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Radwor
Kategorija:Sydlišćo w serbskim sydlenskim rumje
Kategorija:Prěnje naspomnjenje 1280
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1936